ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องหลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้นและหลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟ------------ โดยที่ประกาศกระทรวงมหาดไทยเรื่อง การป้องกันและระงับอัคคีภัยในสถานประกอบการเพื่อความปลอดภัยในการทำงานสำหรับลูกจ้าง ลงวันที่21 พฤศจิกายน พ.ศ. 2534 ข้อ 19 (3)กำหนดให้นายจ้างต้องจัดให้ลูกจ้างเข้ารับการฝึกอบรมการดับเพลิงขั้นต้นจากหน่วยงานที่ทางราชการกำหนดหรือยอมรับไม่น้อยกว่าร้อยละยี่สิบของจำนวนลูกจ้างในแต่ละหน่วยงานของสถานประกอบการ และข้อ 36 วรรคสามกำหนดให้นายจ้างจัดให้มีการฝึกซ้อมดับเพลิงและการฝึกซ้อมหนีไฟอย่างน้อยปีละหนึ่งครั้งถ้านายจ้างไม่สามารถฝึกซ้อมดับเพลิงหรือหนีไฟได้เอง ให้ขอความร่วมมือหน่วยงานดับเพลิงท้องถิ่นหรือหน่วยงานที่ทางราชการรับรองช่วยดำเนินการฝึกซ้อม ดังนั้น เพื่อให้เป็นไปตามข้อกำหนดดังกล่าวอธิบดีกรมสวัสดิการและคุ้มครองแรงงานจึงกำหนดหลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้นและหลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนี้ไฟไว้ดังต่อไปนี้ ส่วนที่1 หลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้น ------------ ข้อ1 ผู้ใดประสงค์จะขอใบรับรองเป็นหน่วยงานฝึกอบรมการดับเพลิงขั้นต้นให้ยื่นคำขอต่ออธิบดีกรมสวัสดิการและคุ้มครองแรงงานหรือผู้ซึ่งอธิบดีมอบหมายพร้อมทั้งแนบเอกสารหลักฐาน ดังต่อไปนี้ (1)สำเนาทะเบียนบ้าน จำนวนหนึ่งฉบับ (2)สำเนาบัตรประจำตัวประชาชน จำนวนหนึ่งฉบับ (3)กรณีเป็นนิติบุคคล ให้แสดงหลักฐานการจดทะเบียนนิติบุคคล จำนวนหนึ่งฉบับ (4)เอกสารแสดงที่ตั้งหน่วยงานพร้อมแผนที่แสดงที่ตั้งโดยสังเขป จำนวนหนึ่งฉบับ (5)รายละเอียดเกี่ยวกับเนื้อหาวิชาที่อบรม การฝึกภาคสนาม ระยะเวลาที่ทำการฝึกอบรม อุปกรณ์ที่ใช้ในการฝึกอบรม และสถานที่ฝึกภาคสนามจำนวนห้าชุด (6)รายละเอียดเกี่ยวกับคุณสมบัติวิทยากรผู้ทำการฝึกอบรม พร้อมด้วยหลักฐาน จำนวนห้าชุด ข้อ2 หน่วยงานที่จะขอรับใบรับรองเป็นหน่วยงานฝึกอบรมการดับเพลิงขั้นต้นที่ตั้งอยู่ในเขตกรุงเทพมหานครให้ยื่นเอกสารหลักฐานผ่านผู้อำนวยการกองตรวจความปลอดภัยและที่ตั้งอยู่ในส่วนภูมิภาคให้ยื่นเอกสารหลักฐานผ่านสวัสดิการและคุ้มครองแรงงานจังหวัดในเขตพื้นที่ ข้อ3 การดำเนินการฝึกอบรม ต้องจัดให้มีการฝึกอบรมทั้งภาคทฤษฎีและภาคสนาม ข้อ4 การฝึกอบรมภาคทฤษฎีตามข้อ 3 อย่างน้อยต้องประกอบด้วยเนื้อหาวิชาที่อบรม ดังต่อไปนี้ (1)ทฤษฎีการเกิดเพลิงไหม้ (2)การแบ่งประเภทของเพลิง (3)จิตวิทยาเมื่อเกิดอัคคีภัย (4)การป้องกันแหล่งกำเนิดของการติดไฟ (5)วิธีดับเพลิงประเภทต่าง ๆ (6)เครื่องมือดับเพลิงชนิดต่าง ๆ (7)วิธีการใช้อุปกรณ์คุ้มครองความปลอดภัยส่วนบุคคลที่ใช้ในการดับเพลิง (8)แผนป้องกันและระงับอัคคีภัย (9)การจัดระบบป้องกันและระงับอัคคีภัย และการประยุกต์ใช้ระบบและอุปกรณ์ที่มีอยู่ในสถานประกอบการ ข้อ5 การฝึกภาคสนามตามข้อ 3 ผู้เข้ารับการฝึกอบรมจะต้องได้รับการฝึกใช้อุปกรณ์ที่ใช้ในการฝึกอบรมอย่างทั่วถึงทุกคนและอย่างน้อยต้องประกอบด้วยการฝึกอบรม ดังต่อไปนี้ (1)การดับเพลิงจากเพลิงประเภท เอ และเพลิงประเภท บี โดยผู้เข้ารับการฝึกอบรมต้องฝึกปฏิบัติจริงในการใช้ผงเคมีแห้ง น้ำยาโฟมหรือคาร์บอนไดออกไซด์ (2)การดับเพลิงจากเพลิงประเภท ซี และการดับเพลิงจากเพลิงประเภท ดี ในกรณีที่สถานประกอบการมีโลหะต่าง ๆ ที่ติดไฟ อาทิแมกนีเซียมเซอร์โคเนียม ไทเทเนียม เป็นต้น โดยวิทยากรผู้ฝึกทำการดับเพลิงจริงเพื่อสาธิตต่อผู้เข้ารับการฝึก (3)การดับเพลิงโดยใช้เครื่องดับเพลิงชนิดมือถือ (4)การดับเพลิงโดยใช้สายดับเพลิง หัวฉีด ข้อ6 คุณสมบัติวิทยากรผู้ทำการฝึกอบรม ต้องมีคุณสมบัติข้อใดข้อหนึ่งดังต่อไปนี้ (1)จบปริญญาตรีหรือสูงกว่าด้านอาชีวอนามัยและความปลอดภัยหรือเทียบเท่าในเรื่องอัคคีภัยและมีประสบการณ์เป็นวิทยากรในการอบรมไม่น้อยกว่าหนึ่งปี (2)ผ่านการอบรมด้านอัคคีภัยในหลักสูตรการฝึกอบรมการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองและผ่านการอบรมหลักสูตรการดับเพลิงขั้นก้าวหน้าหรือขั้นสูงหรือทีมดับเพลิงโดยมีประสบการณ์เป็นวิทยากรในการอบรมเกี่ยวกับอัคคีภัยไม่น้อยกว่าสองปีหรือผ่านการอบรมหลักสูตรครูฝึกดับเพลิงหรือครูฝึกป้องกันบรรเทาสาธารณภัยจากหน่วยงานราชการโดยมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าสองปี (3)ปฏิบัติงานในหน่วยงานราชการที่เกี่ยวกับความปลอดภัยในการทำงานหรือเป็นพนักงานดับเพลิงในทีมดับเพลิงของสถานประกอบการที่ผ่านการฝึกอบรมในหลักสูตรการฝึกอบรมการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองโดยมีประสบการณ์ในการทำงานไม่น้อยกว่าสามปีและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าหนึ่งปี (4)เคยปฏิบัติงานในหน่วยงานราชการที่เกี่ยวกับความปลอดภัยในการทำงานหรือเคยเป็นพนักงานดับเพลิงในทีมดับเพลิงในสถานประกอบการที่ผ่านการฝึกอบรมหลักสูตรการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองโดยมีประสบการณ์ในการทำงานไม่น้อยกว่าห้าปีและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าหนึ่งปี (5)ปฏิบัติงานหรือเคยปฏิบัติงานในหน้าที่พนักงานดับเพลิงของหน่วยงานราชการที่ผ่านการฝึกอบรมหลักสูตรการดับเพลิงขั้นต้นโดยมีประสบการณ์ในการทำงานไม่น้อยกว่าสามปีและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าหนึ่งปี ข้อ7 สถานที่ฝึกภาคสนาม ต้องมีลักษณะอย่างน้อยดังต่อไปนี้ (1)ต้องไม่อยู่ในบริเวณที่ซึ่งอาจเป็นเหตุให้เกิดการระเบิดหรือติดไฟได้ง่ายของสถานที่ใกล้เคียง (2)ต้องไม่ก่อให้เกิดมลพิษต่อสิ่งแวดล้อมหรือมีระบบกำจัดที่เหมาะสม (3)ต้องมีความปลอดภัยต่อชุมชนใกล้เคียงและมีสถานที่เป็นสัดส่วน ข้อ8 อุปกรณ์ที่ใช้ในการฝึกอบรม อย่างน้อยต้องมีรายการดังต่อไปนี้ (1)เครื่องดับเพลิงชนิดมือถือ (2)สายดับเพลิง หัวฉีด (3)อุปกรณ์ดับเพลิงที่จำเป็นต้องใช้ในสถานประกอบการ (4)อุปกรณ์คุ้มครองความปลอดภัยส่วนบุคคล ทั้งนี้อุปกรณ์ตาม (1) - (4) ต้องสามารถใช้งานได้และมีความปลอดภัยต่อการฝึก โดยมีจำนวนเพียงพอตามจำนวนผู้เข้ารับการฝึกอบรม ข้อ9 ผู้เข้ารับการฝึกอบรมและเวลาที่ใช้ในการฝึกอบรม ต้องมีจำนวนและระยะเวลาดังต่อไปนี้ (1)การอบรมภาคทฤษฎีต้องมีจำนวนผู้เข้ารับการอบรมไม่เกินหกสิบคนต่อหนึ่งห้องอบรม (2)การฝึกภาคสนามต้องมีจำนวนผู้เข้ารับการฝึกไม่เกินยี่สิบคนต่อวิทยากรผู้ฝึกปฏิบัติหนึ่งคน (3)การอบรมภาคทฤษฎีต้องมีระยะเวลาการอบรมไม่น้อยกว่าสามชั่วโมงและการฝึกภาคปฏิบัติต้องมีระยะเวลาไม่น้อยกว่าสามชั่วโมงต่อหลักสูตร ส่วนที่2 หลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟ ------------ ข้อ10 ผู้ใดประสงค์ขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟให้ยื่นคำขอต่ออธิบดีกรมสวัสดิการและคุ้มครองแรงงานหรือผู้ที่อธิบดีมอบหมายพร้อมทั้งแนบเอกสารหลักฐาน ดังต่อไปนี้ (1)สำเนาทะเบียนบ้าน จำนวนหนึ่งฉบับ (2)สำเนาบัตรประจำตัวประชาชน จำนวนหนึ่งฉบับ (3)กรณีเป็นนิติบุคคล ให้แสดงหลักฐานการจดทะเบียนนิติบุคคลจำนวนหนึ่งฉบับ (4)เอกสารแสดงที่ตั้งหน่วยงานพร้อมแผนที่แสดงที่ตั้งโดยสังเขป จำนวนหนึ่งฉบับ (5)รายละเอียดเกี่ยวกับเนื้อหาวิชาที่อบรม การฝึกซ้อม และอุปกรณ์ที่ใช้ในการฝึกอบรมและฝึกซ้อม จำนวนห้าชุด (6)รายละเอียดเกี่ยวกับคุณสมบัติวิทยากรผู้ทำการฝึกอบรมและฝึกซ้อมพร้อมด้วยหลักฐาน จำนวนห้าชุด ข้อ11 หน่วยงานที่จะขอใบรับรอง เป็นหน่วยงานฝึกซ้อมดับเพลิงและฝึกซ้อมหนีไฟที่ตั้งอยู่ในเขตกรุงเทพมหานครให้ยื่นเอกสารหลักฐานผ่านผู้อำนวยการกองตรวจความปลอดภัยและที่ตั้งอยู่ในส่วนภูมิภาคให้ยื่นเอกสารหลักฐานผ่านสวัสดิการและคุ้มครองแรงงานจังหวัดในเขตพื้นที่ ข้อ12 การดำเนินการฝึกซ้อม จะต้องทำการฝึกอบรมและฝึกซ้อมทั้งภาคทฤษฎีและภาคปฏิบัติ ข้อ13 การฝึกอบรมภาคทฤษฎีตามข้อ 12 อย่างน้อยต้องประกอบด้วยเนื้อหาวิชาที่อบรม ดังต่อไปนี้ (1)แผนการดับเพลิงและวิธีการดับเพลิง (2)แผนการอพยพหนีไฟและวิธีการอพยพหนีไฟ (3)การค้นหาและช่วยเหลือผู้ประสบภัย ข้อ14 การฝึกภาคปฏิบัติตามข้อ 12 อย่างน้อยต้องประกอบด้วย (1)การฝึกซ้อมดับเพลิงด้วยเครื่องดับเพลิงชนิดมือถือและสายดับเพลิงและการดับเพลิงประเภทต่าง ๆ ที่สอดคล้องกับสถานประกอบการ (2)การฝึกซ้อมหนีไฟตามแผนของสถานประกอบการ (3)การฝึกการค้นหาและช่วยเหลือเคลื่อนย้ายผู้ประสบภัย การฝึกภาคปฏิบัติตาม(1) และ (2) ให้มีการฝึกปฏิบัติจริงในสถานประกอบการที่ผู้เข้ารับการฝึกปฏิบัติงานอยู่ ข้อ15 คุณสมบัติของวิทยากรผู้ทำการฝึกอบรมและฝึกซ้อม ต้องมีคุณสมบัติข้อใดข้อหนึ่งดังต่อไปนี้ (1)จบปริญญาตรีหรือสูงกว่าด้านอาชีวอนามัยและความปลอดภัยหรือเทียบเท่าในเรื่องอัคคีภัยและต้องมีประสบการณ์ในการป้องกันและระงับอัคคีภัยไม่น้อยกว่าสองปี (2)ผ่านการอบรมด้านอัคคีภัยในหลักสูตรผู้อำนวยการดับเพลิง หรือผ่านการอบรมหลักสูตรครูฝึกดับเพลิงหรือครูฝึกป้องกันบรรเทาสาธารณภัยจากหน่วยงานราชการโดยมีประสบการณ์ในการป้องกันและระงับอัคคีภัยไม่น้อยกว่าสองปีหรือผ่านการอบรมทั้งหลักสูตรการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองและหลักสูตรการดับเพลิงขั้นก้าวหน้าหรือขั้นสูงหรือทีมดับเพลิงโดยมีประสบการณ์ในการป้องกันและระงับอัคคีภัยไม่น้อยกว่าสองปี (3)ปฏิบัติงานหรือเคยปฏิบัติงานในหน่วยงานราชการที่เกี่ยวกับความปลอดภัยในการทำงานโดยมีประสบการณ์ในการป้องกันและระงับอัคคีภัยไม่น้อยกว่าห้าปี (4)ปฏิบัติงานหรือเคยปฏิบัติงานในหน้าที่พนักงานดับเพลิงของหน่วยงานราชการโดยมีประสบการณ์ในการป้องกันและระงับอัคคีภัยไม่น้อยกว่าห้าปี ข้อ16 การฝึกอบรมและการฝึกซ้อม ต้องจัดให้มีอุปกรณ์ที่จำเป็นต่อการฝึกอบรมและการฝึกซ้อมโดยอุปกรณ์ดังกล่าวต้องสามารถใช้งานได้และมีความปลอดภัยต่อการฝึกอบรมและการฝึกซ้อม และมีจำนวนเพียงพอตามจำนวนผู้เข้ารับการฝึก ข้อ17 การฝึกซ้อมทั้งภาคทฤษฎีและภาคปฏิบัติของการฝึกซ้อมดับเพลิงและฝึกซ้อมหนีไฟ ต้องใช้ระยะเวลาในการฝึกซ้อมดับเพลิงและฝึกซ้อมหนีไฟที่เหมาะสมและเพียงพอเพื่อให้ผู้เข้ารับการฝึกทุกคนเข้าใจในบทบาทหน้าที่และความรับผิดชอบของตนและให้สามารถบรรลุวัตถุประสงค์ในการฝึกซ้อมของสถานประกอบการ ส่วนที่3 การควบคุม การเพิกถอนและการผ่อนผัน ------------ ข้อ18 ให้หน่วยงานที่ได้รับใบรับรอง แจ้งการฝึกอบรมและหรือการฝึกซ้อมทุกครั้งต่ออธิบดีกรมสวัสดิการและคุ้มครองแรงงานหรือผู้ที่อธิบดีมอบหมายทราบไม่น้อยกว่าเจ็ดวันก่อนดำเนินการ ข้อ19 ให้หน่วยงานที่ได้รับใบรับรอง รายงานสรุปผลการฝึกซ้อมและหรือการฝึกซ้อมทุกครั้ง แล้วแจ้งผลการดำเนินการดังกล่าวพร้อมทั้งระบุรายชื่อและคุณสมบัติของวิทยากรให้อธิบดีกรมสวัสดิการและคุ้มครองแรงงานหรือผู้ที่อธิบดีมอบหมายทราบภายในสามสิบวันนับแต่วันที่เสร็จสิ้นการฝึกอบรมและหรือการฝึกซ้อม ข้อ20 ให้พนักงานเจ้าหน้าที่มีอำนาจเข้าไปในหน่วยงานหรือสถานที่ของหน่วยงานที่ได้รับใบรับรองเพื่อตรวจตราควบคุมให้การปฏิบัติของหน่วยงานเป็นไปตามประกาศนี้ ในการปฏิบัติการของพนักงานเจ้าหน้าที่ตามวรรคหนึ่งให้ผู้ซึ่งเกี่ยวข้องอำนวยความสะดวกหรือช่วยเหลือตามสมควร หรือให้คำชี้แจงแก่พนักงานเจ้าหน้าที่ตามที่ร้องขอ ข้อ21 กรณีที่ตรวจพบหรือได้รับการร้องเรียนว่าหน่วยงานที่ได้รับใบรับรองไม่ปฏิบัติตามประกาศนี้และมีเหตุสมควรให้อธิบดีกรมสวัสดิการและคุ้มครองแรงงานมีอำนาจสั่งการตามควรแก่กรณีดังต่อไปนี้ (1)สั่งให้หยุดการดำเนินงานเป็นการชั่วคราว (2)เพิกถอนใบรับรอง ข้อ22 หน่วยงานที่ได้รับใบรับรองให้เป็นหน่วยงานฝึกอบรมการดับเพลิงขั้นต้นจากอธิบดีกรมสวัสดิการและคุ้มครองแรงงานก่อนที่ประกาศนี้มีผลบังคับใช้ให้ใช้ใบรับรองนั้นได้ต่อไปอีกสามปีนับแต่วันที่ประกาศนี้มีผลใช้บังคับทั้งนี้ ให้ปฏิบัติตามหลักเกณฑ์ที่ได้กำหนดไว้ในประกาศนี้ ข้อ23 ใบรับรองที่ออกให้มีผลใช้บังคับสามปีนับแต่วันที่ออกใบรับรองหน่วยงานที่ได้รับใบรับรองใดประสงค์จะดำเนินกิจการต่อไปให้ยื่นคำขอต่ออายุใบรับรองก่อนวันที่ใบรับรองหมดอายุไม่น้อยกว่าสามสิบวัน ประกาศณ วันที่ 21 พฤษภาคม พ.ศ. 2539 รังสฤษฎ์จันทรรัตน์ อธิบดีกรมสวัสดิการและคุ้มครองแรงงาน[รก.2542/18ง/34 - 04:03:2542]